148 
Naturforskers korte Fremstilling lod sig vise, at Lighederne i det 
Hele taget vare de overveiende. 
Af hvad Parker har meddeelt seer man, at Balænicepsens 
Beenbygning i mange Punkter afviger fra Cancromaens trods det 
nære Slægtskab, som han antager der finder Sted mellem dem. 
Saaledes forholder for Ex. Brystbenet og Gaffelbenet sig i flere 
Henseender ikke saa lidt anderledes end hos hiin, og er (efter Parkers 
Ord) en Mellemting mellem Storkens og Skarvens. Deels springer 
nemlig dets Kam, ligesom hos den sidstnævnte Fugl, længere 
frem foran Coracoidbenenes Ledføining end hos Heirerne og 
Storkene, og deels er Gaffelbenet ligesom hos hiin Fugl og hos 
Pelikanerne fuldstændigt voxet sammen med Enden af Brystbeens- 
kammen. Fremdeles er denne sidste lavere end hos Heirefug- 
lene; den saakaldte spø7na sternalis mangler, og foruden det og- 
saa hos Heirerne og Storkene forekommende Indsnit i Brystbe- 
nets Bagrand findes der endnu et andet meget mindre nærmere 
ved Kammen. Balænicepsens Brystbeen fjerner sig endog for- 
saavidt mere fra Cancromaens end fra de egentlige Heirers, som 
Brystbeenskammen hos disse sidste dog ved Hjælp af et Glide- 
led. forbinder sig" med Gaffelbenet, medens dette hos Cancroma 
end ikke naaer ned til Brystbenet. Dette gjør Gaffelbenet imid- 
lertid heller ikke hos Scopus, og det maa i det Hele taget ind- 
rømmes, at de Afvigelser i Brystbenets Bygning, hvorved Balæ- 
niceps siges at afvige fra Cancroma, ogsaa skille den fra Scopus. 
De ere imidlertid neppe af stor Vægt; selv den meest iøinefal- 
dende, Gaffelbenets Sammenvæxt med Brystbeenskammen, kan, 
som Parker oplyser, deels pludselig vise sig hos et enkelt Led 
af en Familie eller selv Orden”), hvor den ellers ikke forekom- 
mer, deels finde Sted hos nogle, og mangle hos andre iøvrigt 
nærstaaende Fugle””). Men selv om der end ikke af hvad Par- 
”) Nemlig Secretairfuglen (Serpentarius reptilivorus) blandt Rovfuglene. 
”) Sammenvoxningen finder saaledes Sted hos.Grus antigone og americana, 
men ikke hos Balearica pavonina. 
